ଜେପୋରାହ ବେର୍ମାନ

ଜେପୋରାହ ବେର୍ମାନ (ଇଂରାଜୀ ଭାଷାରେ Tzeporah Berman, ଜନ୍ମ ଫେବ୍ରୁଆରୀ ୫, ୧୯୬୯) କାନାଡ଼ା ଦେଶର ଜଣେ ପର୍ଯ୍ୟାବରଣ କର୍ମୀ (environmental activist), ଲେଖିକା ଓ ଆନ୍ଦୋଳନ ସଦସ୍ୟ ଅଟନ୍ତି । ସନ ୧୯୯୨-୯୩ର କଲମ୍ବିଆସ୍ଥିତ କ୍ଲାୟୋକୋଟ ସାଉଣ୍ଡରେ (Clayoquot Sound) କ୍ଲାୟୋକୋଟ ବିରୋଧ/ ପ୍ରୋଟେଷ୍ଟ (logging blockades) ସଂଗଠକ ଭାବରେ ସେ ଜଣାଶୁଣା । ସେତେବେଳେ ନାତିଶୀତୋଷ୍ଣ ବର୍ଷାବଣ (temperate rainforest) ଲଗିଙ୍ଗ ବିରୁଦ୍ଧରେ କାନାଡ଼ା ଇତିହାସରେ ସବୁଠାରୁ ବଡ଼ ନାଗରିକ ଅବଜ୍ଞା (civil disobedience) ଥିଲା । The Canadian Encyclopedia. Clayoquot Sound . Historica Dominion. Retrieved on: 2012-11-08. ଗ୍ରୀନପିସ (Greenpeace) ସ‌ହିତ କାମ କରି କାନାଡ଼ାର ନାତିଶୀତୋଷ୍ଣ  ବୃଷ୍ଟିବଣ (rainforest) ଲଗିଙ୍ଗକୁ (clearcut logging) ଆନ୍ତର୍ଜାତୀୟ ସ୍ତରରେ ଦୃଷ୍ଟି ଆକର୍ଷଣ କରିବାରେ ବେର୍ମାନ ସକ୍ଷମ ହୋଇଥିଲେ । ସେ ଗ୍ରେଟ ବିଅର ବୃଷ୍ଟିବଣ ଓ ବୋରିଆଲ ଜଙ୍ଗଲ ଅଭିଯାନରେ କାମ କରିଥିଲେ । ସ୍ୱଚ୍ଛ ଶକ୍ତି, ଅଏଲ ସ୍ୟାଣ୍ଡ ଓ ପାଇପଲାଇନ ବିଷୟରେ ଅନେକ ପରିବେଶ, ପରୋପକାରୀ ସଂଘ ଓ ପ୍ରଥମ ରାଷ୍ଟ୍ରଙ୍କର ସେ ଉପଦେଷ୍ଟା ଥିଲେ । ଗ୍ରୀନପିସ ଇଣ୍ଟରନ୍ୟାସନାଲ ଗ୍ଲୋବାଲ କ୍ଲାଇମେଟ ଆଣ୍ଡ ଏନର୍ଜି ପ୍ରୋଗ୍ରାମର ସେ ଯୁଗ୍ମ ନିର୍ଦ୍ଦେଶିକା, ପାୱାରଅପ କାନାଡ଼ାର ଯୁଗ୍ମ ପ୍ରତିଷ୍ଠାତା ଓ କାର୍ଯ୍ୟକାରୀ ନିର୍ଦ୍ଦେଶକ, ଫରେଷ୍ଟ ଏଥିକସର ଅଭିଯାନ ନିର୍ଦ୍ଦେଶକ ଓ ଅଧୁନା ସ୍ଟାଣ୍ଡ ଆର୍ଥର (ପୁର୍ବତନ ଫରେଷ୍ଟ ଏଥିକ୍ସ) ଇଣ୍ଟରନ୍ୟାସନାଲ ପ୍ରୋଗ୍ରମ ନିର୍ଦ୍ଦେଶକ ଅଛନ୍ତି । 

ପ୍ରାକ୍ ଜୀବନ
ବର୍ମାନ ଏକ ମଧ୍ୟବିତ୍ତ ଜିଉ ପରିବାରର ୪ ସନ୍ତାନଙ୍କ ମଧ୍ୟରୁ ଜଣେ ଥିଲେ ଓ ଲଣ୍ଡନ, ଓଣ୍ଟାରିଓରେ (London) ବଢ଼ିଥିଲେ । ତାଙ୍କ ପିତାଙ୍କର ଏହା ବିଜ୍ଞାପନ କମ୍ପାନୀ ଥିଲା ଓ ମାତାଙ୍କର ପ୍ରମୋଶନାଲ ଫ୍ଲାଗ ଓ ପେନାଣ୍ଟ ବେପାର ଥିଲା ।Glave, James (November 1, 2009). "Tzeporah Berman's Green Idea."  Vancouver Magazine. Retrieved: 2013-08-06. ଗ୍ରୀଷ୍ମ କାଳରେ ସେ ତାଙ୍କ ମାତାଙ୍କ ପରିବାର ସ‌ହ ଲେକ ଅଫ ଦି ଉଡସରେ (Lake of the Woods) ବିତଉ ଥିଲେ । ବର୍ମାନ ତାଙ୍କ ପ୍ରାକ କିଶୋରୀ ଅବସ୍ଥାରେ ପିତାଙ୍କୁ ହରେଇ ଥିଲେ ଓ ଦୁଇ ବର୍ଷ ପରେ ମାତାଙ୍କୁ ମଧ୍ୟ ହରେଇଥିଲେ । 

ହାଇସ୍କୁଲ ଶିକ୍ଷା ସମାପ୍ତ ହେବା ପରେ ସେ ଫେସନ ଆର୍ଟସ ଡିଜାଇନ ପ୍ରୋଗ୍ରାମ ପାଠ କରିବାକୁ ଟରୋଣ୍ଟୋର ରୟେରସନ ବିଶ୍ୱବିଦ୍ୟାଳୟକୁ ଯାଇଥିଲେ । ହାରି ରୋଜେନ ଡିଜାଇନ କରି ସଫଳ ହେବା ପରେ ତାଙ୍କ ଜ‌ଜ୍ ତାଙ୍କୁ କାନାଡ଼ାର ଫେସନ ଦୃଷ୍ଟିପଟରେ ଏକ ଉଜ୍ଜ୍ୱଳ ଆଲୋକ ନାମରେ ଡାକୁଥିଲେ । ଏହା ପରେ ସେ ୟୋର୍କ ବିଶ୍ୱବିଦ୍ୟାଳୟରେ ପର୍ଯ୍ୟବରଣ ବିଦ୍ୟା ପଢ଼ିବାକୁ ଚାଲିଗଲେ । 

ଟରଣ୍ଟୋର ୟୋର୍କ ବିଶ୍ୱବିଦ୍ୟାଳୟର ଫାକଲ୍ଟି ଅଫ ଏନଭିରନମେଣ୍ଟାଲ ସ୍ଟଡିଜରେ ସେ ଆଡଜଙ୍କ୍‌ଟ ପ୍ରଫେସର ଥିଲେ । ବ୍ରିଟିଶ କଲମ୍ବିଆର ବିଶ୍ୱବିଦ୍ୟାଳୟ ତାଙ୍କୁ କାନୁନରେ ଅନରାରୀ ଡକ୍ଟରେଟ ଉପାଧିରେ ପୁରଷ୍କୃତ କରିଥିଲେ ।  

 ଆଧାର 

ଶ୍ରେଣୀ:ପର୍ଯ୍ୟାବରଣ କର୍ମୀ